ai4bharat/Pralekha huggingface dataset:
کیمیکلز اور فرٹیلائزر کی وزارت
کیمیکلز اور فرٹیلائزرز کے مرکزی وزیر نے نامروپ میں تیار کئے جانے والے یوریا پلانٹ کے بارے میں میٹنگ کی صدارت کی
نئی دہلی، 21 جنوری 2021، نامروپ میں تیار کئے جانے والے 12.7 لاکھ ایم ایم پی ٹی اے صلاحیت والے یوریا پلانٹ کے بارے میں ایک میٹنگ کا انعقاد کیا گیا جس کی صدارت کیمیکلز اور فرٹیلائزرز کے مرکزی وزیر جناب ڈبی وی سدانند گوڑا نے کی۔ اس میٹنگ میں ڈبہ بند خوراک کی صنعتوں کے وزیر مملکت جناب رامیشور تیلی، آسام کے وزیر خزانہ جناب ہیمنتا بسوا سرما،آسام کے صنعت و کامرس کے وزیر جناب چندر موہن پاٹووری، سکریٹری  جناب آر کے چترویدی، ایڈیشنل سکریٹری  جناب دھرم پال، سی ایم ڈی  جناب سشیل چندر مشرا، سی ایم ڈی  جناب مُدگیریکر، سی ایم ڈی  جناب اسیم کمار گھوش ڈائرکٹر  جناب نرلیپ سنگھ رائے اور دیگر نے شرکت کی۔
جناب گوڑا نے کہا کہ شمال مشرقی خطے کی ترقی کو وزیراعظم جناب نریندر مودی کی قیادت والی حکومت ترجیح دیتی ہے۔اس لئے یوریا کے پروڈکشن میں خودکفیلی حاصل کرنے کے لئے وزیراعظم کے وژن کے مطابق نامروپ میں نئی جدید ترین اکائی قائم کرنے کے عمل کو تیز کیا جانا ضروری ہے۔یہ یوریا اکائی نہ صرف مقامی کسانوں کی فرٹیلائزر کی مانگ کو پورا کرے گی بلکہ ضرورت سے زیادہ پروڈکشن کی صورت میں جنوبی ایشیا کے پڑوسی ممالک کو یوریا برآمد بھی کیا جاسکے گا۔انہوں نے سرکاری شعبے کے متعلقہ اداروں کے سی ایم ڈیزسے کہا کہ وہ اس پروجیکٹ سے متعلق اپنے داخلی عمل کو جلد از جلد مکمل کریں۔
جناب بسوا نے بتایا کہ حکومت آسام نامروپ پروجیکٹ کو ہر قسم کی مدد فراہم کرانے کے لئے تیار ہے جس میں بڑی حد تک ممکنہ مالی امداد بھی شامل ہے۔
جناب تیلی نے کہا کہ نامروپ۔ IV اکائی مقامی ترقی کو یقینی بنانے اور روزگار کے مواقع پیدا کرنے کے معاملے میں اہم ہے اور اس لئے اس پروجیکٹ پر تیز رفتار سے کام کئے جانے کی ضرورت ہے۔
جناب پاٹووری نے بتایا کہ حکومت آسام نئی صنعتوں کے لئے ترغیب بھی فراہم کراتی ہے جو کہ اس پروجیکٹ کے کام کاج کو بہتر بنانے کےلئے بھی حاصل کی حاصل کی جاسکتی ہے۔
سرکاری شعبے کے م متعلقہ اداروں کے سی ایم ڈیز نے نامروپ پروجیکٹ کے سلسلے میں اپنے داخلی عمل کی رفتار تیز کرنے پر اتفاق کیا۔
مرکزی وزیر جناب گوڑا نے پروجیکٹ کے واسطے تعاون کے لئے میٹنگ شرکاء/ متعلقین کا شکریہ ادا کیا اور کہا کہ ان کی وزارت چاہتی ہے کہ اس پروجیکٹ پر کام جتنی جلد ممکن ہوسکے ، شروع کیا جائے۔
۔۔۔۔۔۔۔۔۔۔۔
ش ح۔ا گ۔ن ا۔
U-661
(Visitor Counter : 81
صحت اور خاندانی بہبود کی وزارت
وزارت صحت نے نیشنل ڈیجیٹل ہیلتھ بلو پرنٹ رپورٹ میں تعاون کیلئے فریقین کے مشورے کیلئے سب کو مدعو کیا
نئی دہلی،یکم اگست 2019 ؍ وزارت صحت نیشنل ڈیجیٹل ہیلتھ بلو پرنٹ رپورٹ سےمتعلق رائے اور مشورے حاصل کرنے کیلئے نئی دلی میں واقع اسپیکر ہال کانسٹی ٹیوشن کلب آف انڈیا ، رفیع مارگ آر بی آئی کے پیچھے 6 اگست 2019 کو صبح ساڑھے دس بجے سے سکریٹری کے چیئراسپانسر شپ کے تحت شراکت داروں کے مشورے کا اہتمام کر رہی ہے ۔
صحت کی قومی پالیسی 2017 کے ویژن کو پورا کرنے کی غرض سے نیشنل ہیلتھ اسٹیک  کیلئے ایک نفاذ فریم ورک تیار کرنے کیلئے وزارت صحت کی جانب سے تشکیل دی گئی کمیٹی نے ڈیجیٹل تکنیکی کلیت کو اپنانے میں بہترین عالمی رواج کا سروے کرنے کے بعد نیشنل ڈیجیٹل ہیلتھ بلو پرنٹ تیار کی ہے۔یہ رپورٹ عام لوگوں کی رائے کیلئے 15 جولائی 2019 کو پبلک ڈومن میں پیش کی گئی تھی۔ حسب ذیل لنک کے ذریعے رپورٹ حاصل کی جا سکتی ہے۔
https://mohfw.gov.in/newshighlights/national-digital-health-blueprint-report-public-comments.
صنعت ؍شراکت دار جو اِس پروگرام میں تعاون دینے کا خواہشمند ہیں وہ مذکورہ پتہ پر صبح 10 بجے سے پہلے اس مقام پر اندراج کرائیں۔
وزارت خزانہ
کرناٹک میں محکمہ انکم ٹیکس کی طرف سے تلاشی اور ضبطی کی کارروائی
محکمہ انکم ٹیکس نے 31.03.2023 کو ریاست کرناٹک میں کچھ کوآپریٹو بینکوں کے معاملے میں تلاشی اور ضبطی کی کارروائی شروع کی۔ یہ کوآپریٹو بینک اپنے صارفین کے مختلف کاروباری اداروں کے فنڈز کو اس طرح منتقل کرنے میں مصروف پائے گئے ہیں، تاکہ وہ اپنی ٹیکس واجبات سے بچ سکیں۔ تلاشی کی کارروائی کل 16 احاطوں میں انجام دی گئی۔
تلاشی کی کارروائی کے دوران ہارڈ کاپی دستاویزات اور سافٹ کاپی ڈیٹا کی شکل میں بڑی تعداد میں مجرمانہ شواہد ملے، جنہیں ضبط کر لیا گیا۔ ضبط شدہ شواہد سے پتہ چلتا ہے کہ یہ کوآپریٹو بینک مختلف کاروباری اداروں کی طرف سے مختلف فرضی غیر موجود اداروں کے نام پر جاری کیے گئے بیئرر چیکس میں بڑے پیمانے پر رعایت کرنے میں ملوث تھے۔ ان کاروباری اداروں میں ٹھیکیدار، رئیل اسٹیٹ کمپنیاں وغیرہ شامل تھے۔ ایسے بیئرر چیک میں رعایت کرتے وقت کے وائی سی کے کسی اصول کی پیروی نہیں کی گئی۔ رعایت کے بعد کی رقم ان کوآپریٹو بینکوں کے پاس موجود کچھ کوآپریٹو سوسائٹیوں کے بینک کھاتوں میں جمع کر دی گئی تھی۔ یہ بھی پتہ چلا کہ کچھ کوآپریٹو سوسائٹیز نے بعد میں اپنے کھاتوں سے نقد رقم نکال لی اور نقد رقم کاروباری اداروں کو واپس کردی۔ بڑی تعداد میں چیکس پر اس طرح کی رعایت کا مقصد نقد رقم نکالنے کے اصل ذریعہ کو چھپانا اور کاروباری اداروں کو جعلی اخراجات بک کرنے کے قابل بنانا تھا۔ اس طریقہ کار میں، کوآپریٹو سوسائٹیز کو ایک پائپ کے طور پر استعمال کیا گیا ہے۔ مزید برآں، اس طریقہ کار کو استعمال کرتے ہوئے یہ کاروباری ادارے انکم ٹیکس ایکٹ، 1961 کی دفعات کی خلاف ورزی بھی کر رہے تھے، جو اکاؤنٹ وصول کرنے والے چیک کے علاوہ دیگر قابل اجازت کاروباری اخراجات کو محدود کرتا ہے۔ اس طرح سے فائدہ اٹھانے والے کاروباری اداروں کے ذریعے بک کیے گئے جعلی اخراجات تقریباً 1000 کروڑ روپے کے ہو سکتے ہیں۔
تلاشی کے دوران، یہ بھی پتہ چلا کہ ان کوآپریٹو بینکوں نے بغیر مناسب مستعدی کے کیش ڈپازٹس کا استعمال کرتے ہوئے ایف ڈی آر کھولنے کی اجازت دی، اور بعد ازاں اسی کو ضمانت کے طور پر استعمال کرتے ہوئے قرض کی منظوری دی۔ تلاشی کے دوران پکڑے گئے شواہد سے یہ بات سامنے آئی کہ 15 کروڑ روپے سے زیادہ کے بے حساب نقد قرض بعض افراد/صارفین کو دیے گئے ہیں۔
تلاشی کی کارروائی کے دوران یہ بھی پتہ چلا کہ ان کوآپریٹو بینکوں کی انتظامیہ اپنے رئیل اسٹیٹ اور دیگر کاروباروں کے ذریعے بے حساب رقم کمانے میں ملوث ہے۔ یہ بے حساب رقم، ان بینکوں کے ذریعے، متعدد پرتوں کے ذریعے، حساب کی کتابوں میں واپس لائی گئی ہے۔ مزید برآں، بینک کے فنڈز، انتظامی افراد کی ملکیت والی مختلف فرموں اور اداروں کے ذریعے، ان کے ذاتی استعمال کے لیے، مناسب احتیاط کی پیروی کیے بغیر، منتقل کیے گئے۔
تلاشی کارروائی کے نتیجے میں 3.3 کروڑ روپے سے زیادہ کی بے حساب نقدی اور 2 کروڑ روپے سے زیادہ مالیت کے طلائی زیورات ضبط کیے گئے ہیں۔
مزید تحقیقات جاری ہیں۔
وزارت اطلاعات ونشریات
بھارت میں ڈی ٹی ایچ خدمات کے لیے ’لائسنس فیس‘، ’پلیٹ فارم خدمات‘ اور ’بنیادی ڈھانچہ ساجھاکرنے‘ سے متعلق آپریشنل رہنما خطوط
30 دسمبر 2020 کو جاری کیے گئے ترمیم شدہ ڈی ٹی ایچ رہنما خطوط کو آگے بڑھاتے ہوئے، وزارت نے بھارت میں ڈائرکٹ ٹو ہوم  خدمات کے لیے آپریشنل رہنما خطوط جاری کیے ہیں۔ یہ رہنما خطوط لائسنس فیس کی ادائیگی، پلیٹ فارم خدمات  چینلوں اور ڈی ٹی ایچ آپریٹروں کے ذریعہ بنیادی ڈھانچہ کو ساجھا کرنے سے متعلق آپریشنل فریم ورک فراہم کرتے ہیں۔
ڈی ٹی ایچ آپریٹروں کے ذریعہ لائسنس فیس کی ادائیگی سے متعلق رہنما خطوط اس کی سہ ماہی ادائیگی کے لیے شیڈیول طے کرتے ہیں۔
پلیٹ فارم خدمات  چینلوں سے متعلق، رہنما خطوط ’پلیٹ فارم خدمات‘ کی تعریف فراہم کرتے ہیں اور پلیٹ فارم خدمات کو چلانے میں ڈی ٹی ایچ آپریٹروں کے لیے اصول وضع کرتے ہیں، جن میں دیگر باتوں کے ساتھ ساتھ مندرجہ ذیل نکات بھی شامل ہیں:
- فی آپریٹر اجازت دیے گئے چینلوں کی مجموعی تعداد کو مجموعی چینل کیریج صلاحیت کے 5 فیصد تک محدود کیا جانا ہے۔
- تمام پی ایس کو لینئر چینلوں سے الگ کرنے کے لیے ’پلیٹ فارم خدمات‘ کے طورپر ایک کیپشن رکھا ہوگا۔
- پی ایس کا مواد پلیٹ فار کے لیے مخصوص ہونا چاہئے اور کسی دیگر تقسیم کار پلیٹ فارم آپریٹر کے ساتھ راست یا غیر راست طور پر ساجھا نہیں کیا جانا چاہئے۔
- تمام پی ایس چینلوں کو ان کی زیادہ سے زیادہ خوردہ قیمتوں کے ساتھ الیکٹرانک پروگرام گائڈ  میں’پلیٹ فار خدمات‘ زمرے کے تحت ایک ساتھ رکھا جائے گا اور ٹی آر اے آئی کے قابل اطلاق احکامات/ ہدایات/ ضوابط کے مطابق پی ایس کے ایکٹی ویشن / ڈی ایکٹی ویشن متبادل کے ساتھ رکھا جائے گا۔
ڈی ٹی ایچ آپریٹر کے ذریعہ بنیادی ڈھانچے کو ساجھا کرنے سے متعلق آپریشنل رہنما خطوط وہ ڈھانچہ فراہم کرتے ہیں جس میں شیئرنگ کو ضابطہ کے تحت لایا جا سکتا ہے، جوابدہی اور تعمیل کے لیے ضوابط کا تعین کیا جا سکتا ہے اور ساجھا کرنے والی پارٹیوں کی انفرادی ذمہ داری کی تعریف وضع کی جا سکتی ہے۔
یہ آپریشنل رہنما خطوط آرڈر جاری کرنے کی تاریخ یعنی 16 ستمبر 2022 سے نافذ ہوچکے ہیں۔
وزیراعظم کا دفتر
وزیر اعظم نے سوئس اوپن 2022 جیتنے پر بیڈ منٹن کی کھلاڑی پی وی سندھو کو مبارکباد دی
نئی دہلی، 27 مارچ 2022:
وزیراعظم جناب نریندر مودی نے سوئس اوپن 2022 جیتنے پر بیڈمنٹن کی بھارتی کھلاڑی پی وی سندھو کو مبارکباد پیش کی ہے۔
ایک ٹویٹ میں وزیر اعظم نے کہا:
"سوئس اوپن 2022 جیتنے پر @Pvsindhu1 کو مبارکباد۔ ان کی حصولیابیاں بھارت کے نوجوانوں کو تحریک دیتی ہیں۔ ان کی مستقبل کی کوششوں کے لیے نیک خواہشات۔ "
وزیراعظم کا دفتر
وزیر اعظم نے کرناٹک میں ایک مکان زمین بوس ہونے کے
سبب جانوں کے اتلاف پر تعزیت کی ہے، انہوں نے متاثرین کے لئے پی ایم این آر ایف سے مالی امداد کی منظوری د ی ہے
وزیراعظم جناب نریندر مودی نے کرناٹک میں بیلگاوی کے مقام پر ایک مکان منہدم ہونے کی وجہ سے ہوئے جانی نقصان پر رنج وغم کااظہار کیا ہے ۔وزیر اعظم نے پرائم منسٹر نیشنل ریلیف فنڈ سے متاثرین کے لئے مالی امداد کی بھی منظوری دی ہے۔
وزیراعظم کے دفتر نے ٹویٹ کیا:
‘‘ کرناٹک میں بیلگاوی کے مقام پر ایک مکان زمین بوس ہونے کے سبب جانوں کااتلاف افسوسناک ہے۔ غم کی اس گھڑی میں میری ہمدردیاں سوگوار پسماندگان کے ساتھ ہیں۔ فوت ہونے والے ہرفرد کے نزدیکی رشتہ دار کو پی ایم این آر ایف سے دو۔ دو لاکھ روپے کی مالی امداد دی جائے گیPM @narendramodi’’۔
امور داخلہ کی وزارت
اسلحوں اور منشیات کی اسمگلنگ
داخلی امور کے وزیر مملکت جناب نشیتھ پرمانک نے آج لوک سبھا میں ایک سوال کے تحریری جواب میں بتایا کہ ملک دشمن عناصر /اسمگلر ،پنجاب ریاست میں ہند –پاک سرحد پر اسلحہ / منشیات کی اسمگلنگ کے لئے ڈرونس کا استعمال کررہے ہیں۔ گزشتہ تین سال میں 28فروری 2023 تک اسلحہ اور نشیلی اشیاء کی اسمگلنگ میں شامل ڈرونس گرائے جانے کے 28 واقعات پیش آئے ہیں۔ ان ڈرونس سے 125.174 کلوگرام ہیروئن ، 0.100 کلوگرام افیم ، 9 ایم ایم پستول -01نمبر ، پستو ل / ریوالور - 07 نمبرز ، میگزین -14 نمبرز ، گولہ بارود 132 آر ڈیز ۔دھماکہ کرنے کا آلہ  6 نمبراور 4.750 کلوگرام دیگر دھماکہ خیز اشیا برآمد کی گئی ہیں۔
اس سلسلے میں حکومت کی جانب سے کئے گئے اقدامات اس طرح ہیں:
- تمام بین الاقوامی سرحد وں پر گشتی ، ناکہ لگانااور نگرانی کی چوکیوں کے بندوبست کے ذریعہ 24 گھنٹے سرحدوں کی نگرانی کرکے بی ایس ایف سرحدوں پر اپنا تسلط قائم کئے ہوئے ہے۔
- بین الاقوامی سرحدوں پر سرحدی باڑ کی تعمیر
- اندھیرے کے اوقات میں علاقے کو روشن کرنے کے لئے سرحدی حفاظتی باڑ پر سرحدی فلڈ لائٹوں کی تنصیب
- انٹیلی جنس نیٹ ورک کو مضبوط بنانا اور دیگر سکیورٹی ایجنسیوں کے ساتھ ربط وضبط
- گاڑیوں اور خصوصی نگرانی کے اضافی آلات کی تعیناتی کے ذریعہ نگرانی کو مستحکم بنانے کے لئے ہند –پاک سرحد پر خطرے کی تفصیلی نقشہ بندی کی گئی ہے۔سی سی ٹی وی / پی ٹی زیڈ کیمروں سے لیس مربو ط نگرانی کی ٹکنالوجی ، آئی آر سینسر ز اور کمان اور کنٹرول سسٹم کے ساتھ انفراریڈ الارم کو بھی بین الاقوامی سرحد پر نصب کیا گیا ہے۔
- ڈرون کے خطرا ت سے نمٹنے کے لئے پنجاب کے سرحدی علاقوںمیں ڈرون مخالف نظام کو تعینات کیا گیا ہے۔اس کے علاوہ بدمعاش مخالف ڈرون ایس او پی تیار کیا گیا ہے اور اسے فیلڈ یونٹوں کو بھیج دیا گیا ہے اور وہ اس پر عمل کررہے ہیں۔
- اندرونی علاقوں میں ڈرون کی کسی طرح کی نقل وحرکت نظر آنے پر تلاشی کے لئےفوراََ مقامی پولیس کو مطلع کیا جاتا ہے۔ڈرون کے مشتبہ زون میں باقاعدگی سے پوری تیاری کے ساتھ ناکا بندی کی جاتی ہے ۔
- سرحدی علاقے کے عوام کو اس سے آگاہ کیا جاتا ہے اوریو اے وی / ڈرون کی سرگرمیوں ، ان کی ممکنہ سکیورٹی مضمرات سے باخبر کیا جاتا ہے اور مقامی پولیس کے ساتھ ساتھ بی ایس ایف کو عقبی علاقوں میں اس طرح کی کسی بھی سرگرمیوں کے بارے میں جانکاری دینے کے لئے عوام کی حوصلہ افزائی کی جاتی ہے۔
- وزار ت داخلہ نے بی ایس ایف کے ڈی جی کی نگرانی میں بدمعاش مخالف ڈرون ٹکنالوجی کی کمیٹی  قائم کی ہے،جس کا مینڈیٹ ہے بدمعاشوں سے نمٹنے کے ڈرون کے لئے دستیاب ٹکنالوجی کا جائزہ لیں اور ملک مخالف سرگرمیوں میں استعمال ہونے والے ڈرون سے نمٹنے میں اس کے اثرات کی توثیق کریں ۔
- بی ایس ایف این ٹی ڈرون سسٹم کی خریداری کا عمل جاری رکھے ہوئے ہے، جو پنجاب میں ہند- پاک سرحد پر نصب کئے جائیں گے ۔جس کے لئے ٹرائلز جاری ہے ۔
قانون اور انصاف کی وزارت
پارلیمانی اور اسمبلی حلقوں کی حد بندی
قانون اور انصاف کے مرکزی وزیر جناب کرن رجیجو نے آج راجیہ سبھا میں ایک تحریری جواب میں بتایا کہ پارلیمانی اور اسمبلی حلقوں کی حد بندی، حد بندی ایکٹ 2002 میں وضع کردہ طریقہ کار کے مطابق کی گئی تھی۔
الیکشن کمیشن آف انڈیا  نے مطلع کیا ہے کہ حد بندی ایکٹ، 2002  کی دفعات کے مطابق، حد بندی کمیشن کو رجسٹرار جنرل اور مردم شماری کمشنر آف انڈیا کے ساتھ ریاستی الیکشن کمشنروں، چیف الیکٹورل افسران اور ریاستوں کے ایسوسی ایٹ ممبران سے دوبارہ حد بندی میں مدد ملی اور اسی کے ساتھ ساتھ متعلقہ فریقوں سے تجاویز بھی لی گئیں۔
ریاستی حکومتوں کا انتخابی حلقوں کی سرحدوں کو دوبارہ ڈیزائن کرنے میں کوئی کردار نہیں ہے۔
درج فہرست ذاتوں اور درج فہرست قبائل کے لیے نشستیں آئینی اور قانونی دفعات کے مطابق محفوظ کی گئی تھیں، یعنی آئین ہند کے آرٹیکل 330 اور 332 جو کہ حد بندی ایکٹ 2002کے سیکشن 9 اور 9 کے ساتھ پڑھے گئے ہیں۔
جیسا کہ ایس سی آئی کی طرف سے مطلع کیا گیا، حد بندی ایکٹ،2002 کی دفعات کے تحت، اس وقت کے حد بندی کمیشن نے تمام متعلقہ ریاستوں/ مرکز کے زیر انتظام علاقوں میں عوامی/ سیاسی جماعتوں/ تنظیموں سے موصول ہونے والی تجاویز/ اعتراضات سننے کے لیے عوامی اجلاس منعقد کیے تھے، یا دوسری صورت میں ڈبلیو آر ٹی اس کی تجاویز کا مسودہ مرکزی اور ریاستی گزٹوں میں شائع ہوا۔ مزید برآں، موصول ہونے والی تمام تجاویز/ اعتراضات پر غور کرنے کے بعد مسودہ تجاویز یا عوامی اجلاسوں میں، حد بندی کمیشن نے اپنے حتمی احکامات کو مرکزی اور ریاستی گزٹوں میں عوامی معلومات کے لیے شائع کیا۔ معلومات کی تفصیلات پہلے سے ہی کمیشن کی ویب سائٹ http://eci.gov.in پر "حد بندی" کے عنوان کے تحت عوامی ڈومین میں موجود ہے۔
موجودہ قانون کے مطابق، اگلی حد بندی کی مشق سال 2026 کے بعد ہونے والی پہلی مردم شماری کے بعد کی جا سکتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔

U-7139
(Visitor Counter : 39
نوجوانوں کے امور اور کھیل کود کی وزارت
عالمی اینٹی ڈوپنگ ایجنسی  سے نیشنل ڈوپ ٹیسٹنگ لیبارٹری  کی تسلیم شدگی بحال ہوئی
نئی دہلی، 23 دسمبر 2021:
نیشنل ڈوپ ٹیسٹنگ لیبارٹری  نے عالمی اینٹی ڈوپنگ ایجنسی  سے دوبارہ تسلیم شدگی حاصل کرلی ہے۔ این ڈی ٹی ایل کو ایف اے ڈی اے نے بتایا ہے کہ اس کی تسلیم شدگی کو بحال کردیا گیا ہے۔ اس کے ساتھ ہی این ڈی ٹی ایل کا اینٹی ڈوپنگ ٹیسٹ اور دیگر سرگرمیاں فوری اثر سے دوبارہ شروع ہو جائیں گی۔
اس بات کا اعلان نوجوانوں کے امور اور کھیلوں کے مرکزی وزیر جناب انوراگ ٹھاکر نے آج ایک ٹویٹ پیغام میں کیا۔ ایک ٹویٹ میں جناب ٹھاکر نے کہا کہ شناخت کی بحالی سے کھیلوں میں اعلیٰ ترین عالمی معیارات کے حصول کے لیے بھارت کی کوششوں کو فروغ ملا ہے۔
این ڈی ٹی ایل افسران اور عملے کی ایک ٹیم نے تسلیم شدگی بحال کیے جانے کے لیے انتھک محنت کی ہے۔ این ڈی ٹی ایل کے ایف اے ڈی اے کی تسلیم شدگی کو ستمبر 2018 میں لیبارٹری کی آن سائٹ تشخیص کے دوران پائی جانے والی عدم تعمیل کی بنیاد پر 20 اگست 2019 کو معطل کردیا گیا تھا۔
اس کے بعد سے این ڈی ٹی ایل نے تیزی سے پیش رفت کی ہے اور اب اس کی سہولیات دنیا بھر میں ایف اے ڈی اے کی جانب سے تسلیم شدہ معروف لیبارٹریوں کے برابر ہونے کے لیے مکمل طور پر تیار ہیں۔ این ڈی ٹی ایل اپنی بہترین کوششوں میں اینٹی ڈوپنگ سائنس میں تحقیق کے لیے نیشنل انسٹی ٹیوٹ آف فارماسیوٹیکل ایجوکیشن اینڈ ریسرچ  گوہاٹی اور سی ایس آئی آر-آئی آئی آئی ایم جموں کے ساتھ تعاون کر رہا ہے۔ این ڈی ٹی ایل اپنی تحقیقی سرگرمیوں اور اینٹی ڈوپنگ کوششوں کو مستحکم کرنے کے لیے ڈبلیو اے ڈی اے کے ذریعے تسلیم شدہ دیگر لیبارٹریوں کے ساتھ بھی تعاون کر رہا ہے۔
حکومت ملک میں مزید ڈوپ ٹیسٹنگ لیبارٹریاں قائم کرنے اور تسلیم کرنے کی خواہش مند ہے۔ اس طرح کی لیبارٹریوں سے ملک میں بڑی آبادی اور کھلاڑیوں کی بڑھتی ہوئی تعداد کے پیش نظر بڑی تعداد میں نمونوں کی جانچ کی صلاحیت کو تقویت ملے گی۔ اس سے ملک میں کھیلوں کے مقابلوں کی میزبانی میں بھی آسانی ہوگی۔
17 دسمبر 2021 کو پارلیمنٹ میں پیش کیا گیا نیشنل اینٹی ڈوپنگ بل 2021 بھارت کے کھیلوں کی سپر پاور بننے کی جانب ایک اور قدم ہے۔
وزیراعظم کا دفتر
وزیراعظم نے دولت مشترکہ کھیلوں –سی ڈبلیو جی -2022میں چاندی کا تمغہ جیتنے پرخواتین کرکٹ ٹیم کے
ٹیم ارکان کو نیک خواہشات پیش کیں ہیں
وزیراعظم جناب نریندرمودی نے برمنگھم میں جاری دولت مشترکہ کھیلوں ، سی ڈبلیو جی -2022میں چاندی کا تمغہ جیتنے پرخواتین کرکٹ ٹیم کے ٹیم ارکان کو مبارکباد دی ہے ۔
وزیراعظم نے ٹوئیٹ کیا:
‘‘ کرکٹ اورٹیم انڈیا ، ایک دوسرے کے ساتھ لازم وملزوم ہیں ۔ ہماری خواتین کی کرکٹ ٹیم نے دولت مشترکہ کھیلوں کے دوران شاندارکرکٹ کا مظاہرہ کیا اور انھوں نے ملک کے لئے باوقار چاندی کا تمغہ حاصل کیا ہے ۔ دولت مشترکہ کھیلوں میں کرکٹ میں یہ اب تک کا پہلا تمغہ ہے اور یہ ہمارے لئے ہمیشہ خاص رہے گا۔ ٹیم کے سبھی ارکان کو ان کے شاندار مستقبل کے لئے نیک خواہشات ۔
صحت اور خاندانی بہبود کی وزارت
ہندستان میں پچھلے تین دنوں سے کووڈ-19 کے فعال معاملات کل معاملات کے دس فی صد سے کم
پچھلے تین دنوں میں یومیہ مثبت معاملوں کی شرح پانچ فی صد سے کم پر برقرار
نئی دہلی، 22 اکتوبر ۔ ہندستان میں کووڈ-19 کے فعال معاملوں میں کمی کا رجحان بدستور جاری ہے۔ پچھلے تین دنوں میں کووڈ-19 کے فعال معاملات ، کل معاملات کے پانچ فی صد سے کم پر برقرار ہیں جو ملک بھر میں کووڈ مریضوں کے دس فعال معاملات میں سے صرف ایک معاملہ کا پتہ دیتے ہیں۔
فی الحال ملک کے کل مثبت معاملوں کے محض 9.29 فی صد فعال معاملے ہیں، مثبت معاملوں کی تعداد 7 لاکھ15 ہزار 812 ہے۔
ایک دیگر سنگ میل طےکرتے ہوئے کووڈ-19 کےیومیہ مثبت معاملوں کی شرح پچھلے تین دنوں میں پانچ فی صد سے کم پر برقرار ہے جس سے یہ پتہ چلتا ہے کہ مرکز اور ریاستوں /مرکز کے زیر انتظام خطوں کی مرکوز حکمت عملیوں اور اقدامات کے ذریعہ انفیکشن کے پھیلاؤ پر موثر طور پر قابو پایا جارہا ہے۔ آج مثبت معاملوں کی شرح 3.8 فی صد بتائی جاتی ہے۔
یومیہ مثبت معاملوں کی شرح میں کمی کے ساتھ ساتھ فعال معاملوں میں بھی کمی آرہی ہے جو آج 7.5 لاکھ ہے  سے کم ہے۔
ٹھیک ہوئے کل معاملات کی تعداد تقریباً 69 لاکھ  ہے ۔ فعال معاملات اورٹھیک ہوئے معاملات کا فرق مسلسل طور پر بڑھتا جارہا ہے اور آج اس کی تعداد 61 لاکھ 58 ہزار 706 ہے۔
پچھلے 24 گھنٹوں میں 79ہزار 415 مریض ٹھیک ہوئے ہیں اور انہیں اسپتال سے ڈسچارج کیاگیا ہے جبکہ نئے تصدیق شدہ معاملات 55 ہزار 839 ہیں۔ ٹھیک ہونے کی قومی شرح بڑھ کر 89.20 فی صد ہوگئی ہے۔
ٹھیک ہونے والے نئے 81 فی صد معاملات دس ریاستوں /مرکز کے زیر انتظام خطوں میں مرکوز ہیں۔
مہاراشٹر میں ایک دن میں 23 ہزار سے زیادہ لوگ ٹھیک ہوئےہیں۔
55 ہزار 839 نئے تصدیق شدہ معاملے پچھلے چوبیس گھنٹوں میں در ج کئے گئے ہیں۔
78 فی صدیہ معاملات 10 ریاستوں /مرکز کے زیر انتظام خطوں سے ہیں۔ مہاراشٹر اور کیرالہ میں اب بھی نئےمعاملات کی تعداد بڑھ رہی ہے۔ ان دنوں ریاستو ں میں 8 -8 ہزار نئے معاملات درج کئے گئے ہیں۔ اس کے بعد کرناٹک کا نمبر آتا ہے جہاں 5 ہزار سے زائد معاملات درج کئے گئے ہیں۔
پچھلے چوبیس گھنٹوں میں 702 اموات بھی ہیں۔ ان میں سے تقریباً 82 فی صد دس ریاستوں /مرکز کے زیر انتظام خطوں میں مرکوز ہیں۔
25 فی صد سے زائد اموات مہاراشٹر سے ہیں۔
م ن۔ ن ۔ ج
Uno.6614
(
وزارت سیاحت
سیاحت کی وزارت نے 21 جون 2018 کو یوگا کا بین الاقوامی دن منایا
نئی دہلی،21؍جون،سیاحت کی وزارت نے آج پورے ملک میں مختلف تقریبات کے ساتھ یوگا کا بین الاقوامی دن منایا۔ نئی دہلی میں یوگا کا اجلاس صبح ساڑھے چھ بجے سے ساڑھے آٹھ بجے تک قطب مینار کے احاطے میں منعقد کیا گیا جبکہ ایک سائیکل ریلی کا اہتمام پرانے قلعے سے کیا گیا، جو صبح چھ بجے سے شروع ہوئی۔ تقریب کا افتتاح قطب مینار کے سنڈائل لان میں سیاحت کی اے ڈی جی محترمہ میناکشی شرما نے کیا جس میں 30 سے زیادہ بیرونی مہمانوں سمیت بڑی تعداد میں لوگوں نے شرکت کی۔
اس کے علاوہ وزارت نے ملک بھر میں بھارتی سیاحت کے دفاتر کے ذریعے اہم سیاحتی مقامات جیسے تاج محل ، بیسنت نگر بیچ ، چنئی ، ایلورا گپھائیں اورنگ آباد، سن ٹیمپل کونارک ، بودھ گیا، آشام ، شیلانگ، سومناتھ مندر گجرات وغیرہ پر یوگا کی تقریبات کا اہتمام کیا۔
۔۔۔۔۔۔۔۔۔۔۔
U-3219
(Visitor Counter : 49
نوجوانوں کے امور اور کھیل کود کی وزارت
ٹیبل ٹینس اسٹار منیکا بترا نے قومی جنگی یادگار کا دورہ کیا ،انہوں نے 1971 ہند۔پاک جنگ کے فضائی جنگجو نرمل جیت سنگھ سیکھون کو خراج عقیدت پیش کیا
ٹیبل ٹینس اسٹار منیکا بترا نے قومی جنگی یادگار کا دورہ کیا اور انہوں نے 1971 ہند۔پاک جنگ کے فضائی جنگجو نرمل جیت سنگھ سیکھون کو خراج عقید ت پیش کیا،جنہوں نے تاریخی جنگ کے دوران مثالی جرأت اور عزم کا مظاہرہ کیا۔
منیکا بترا نے میموریل میں ’پرم یودھا استھل‘ نامی گیلنٹری گیلری میں انہیں خراج عقیدت پیش کیا جہاں پرمویر چکر حاصل کرنے والے کل 21 جانبازوں میں فلائنگ وار ہیرو کا مجسمہ نصب ہے۔
ٹینس اسٹار کھلاڑی نے کہا کہ ہمارے فوجیوں کی جانب سے کی گئی جنگ اور عظیم قربانیوں کے بارے میں یادگار پر کندہ اقتباسات نے مجھے مسحور کردیا ۔ایک ہندوستانی کے طور پر میرا دل تشکر اور فخر سے لبریز ہے ۔
یہ میموریل جو شاہانہ راج پتھ اور سینٹرل وستا کی موجودہ ترتیب اور معادلت سے ہم آہنگ ہے ،اس میں قومی جنگی یادگار ایپلی کیشن کی تخلیق اور اسکرینس لگانے کے ساتھ ایک ڈیجیٹل اپیل بھی ہے ۔یہاں فرائض کی انجام دہی کے وقت وفات پانے والے افراد کو ورچوئل خراج عقید ت پیش کرنے کا بھی التزام ہے۔
ایک اور جنگی ہیرو کیپٹن وکرم بترا کو ور چوئل خراج عقیدت پیش کرتے ہوئے منیکا نے بتایا کہ جس طرح یادگار کےفن تعمیرات کا ڈیزائن شہدا کو لازوال بناتا ہے،اسی طرح ہر شہری کو کہیں سے بھی ورچوئل خراج عقیدت پیش کرنے کو قابل رسائی بنانے کے لئے اسےڈیجیٹل سہولیات جیسے موبائل ایپ پر مبنی ورچوئل ٹور گائڈ اور ڈیجیٹل پینل سے اپ گریڈ کیا گیا ہے۔
ٹینس کھلاڑی نے بہادر سپاہیوں کو مناسب خراج عقیدت پیش کرنے کے لئے منفرد سونیر آؤٹ لیٹ’سماریکا‘ کا دورہ کیا جو یادگار کا دورہ کرنے والے تمام زائرین کے لئے توجہ کا مرکز ہے۔
وزیراعظم کا دفتر
وزیر اعظم 13 جولائی کو ٹوکیو اولمپکس کے لیے جانے والے ہندوستانی کھلاڑیوں سے بات چیت کریں گے
نئی دہلی۔ 11 جولائی وزیر اعظم جناب نریندر مودی 13 جولائی کو شام 5 بجے ویڈیو کانفرنسنگ کے ذریعہ ٹوکیو اولمپکس کے لئے جانے والے ہندوستانی کھلاڑیوں کے ساتھ بات چیت کریں گے۔
وزیر اعظم کی جانب سےکی جانے والی یہ بات چیت کھلاڑیوں کو کھیلوں میں شرکت سے پہلے ان کی حوصلہ افزائی کرنے کی ایک کوشش ہے۔ انہوں نے حال ہی میں ٹوکیو – 2020 میں ہندوستانی دستے کی تیاریوں کا جائزہ لیا تھا۔ انہوں نے من کی بات میں کچھ کھلاڑیوں کے متاثر کن سفر پر بھی تبادلہ خیال کیا تھا ۔ علاوہ ازیں قوم کو آگے آنے اور دل کی گہرائیوں سے ان کا ساتھ دینے پر زور دیا تھا ۔
اس پروگرام میں کھیلوں اور نوجوانوں کے امور کے وزیرجناب انوراگ ٹھاکر؛ کھیلوں اور نوجوانوں کے امور کے وزیرمملکت جناب نیسیت پرمانک اور وزیر قانون جناب کیرن رجیجو شرکت کریں گے۔
ہندوستانی دستے کے بارے میں
ہندوستان سے 18 کھیلوں میں کل 126 ایتھلیٹ ٹوکیو جارہے ہیں۔ یہ اب تک کا سب سے بڑا دستہ ہے جسے ہندوستان کسی بھی اولمپکس میں بھیج رہا ہے۔ 18 کھیلوں میں 69 مجموعی ایونٹ ہوں گے جن میں ہندوستان حصہ لے گا ۔ یہ بھی ملک کے لئے اب تک کا سب سے زیادہ ایونٹ ہے۔
شراکت کے لحاظ سے کئی قابل ذکر فرسٹ ہیں۔ اپنی تاریخ میں پہلی بار ، ہندوستان کی ایک فینسر  نے اولمپک کھیلوں کے لئے کوالیفائی کیا ہے۔ نیترا کمان اولمپک کھیلوں کے لئے کوالیفائی کرنے والی ہندوستان کی پہلی خاتون سیلر ہیں۔ ساجن پرکاش اور سری ہری نٹراج ہندوستان سے پہلے تیراک ہیں جنہوں نے تیراکی میں ’اے‘ اہلیت کا معیار حاصل کرکے اولمپک کھیلوں کے لئے کوالیفائی کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6440
(
وزارت سیاحت
جناب جی کشن ریڈی نے مرکزی وزیر سیاحت کا عہدہ سنبھال لیا
جناب شریپدیسو نائک اور جناب اجے بھٹ نے بھی سیاحت کے وزیر مملکت کا عہدہ سنبھال لیا ہے
نئی دہلی:8؍ جولائی،2021۔مرکزی وزیر جناب جی کشن ریڈی نے آج نئی دہلی کے شاستری بھون میں مرکزی وزیر سیاحت کا عہدہ سنبھال لیا۔ اس کے ساتھ ہی جناب شریپد ایسو نائک اور جناب اجے بھٹ نے بھی وزارت سیاحت میں وزیر مملکت کی حیثیت سے چارج لیا۔
جناب کشن ریڈی کو مرکزی وزیر ثقافت نیز شمال مشرقی خطے کی ترقی کے وزیر کا چارج بھی سونپا گیا ہے۔ اس سے قبل وہ وزارت داخلہ میں وزیر مملکت کے عہدے پر فائز تھے۔
میڈیا سے گفتگو کرتے ہوئے جناب ریڈی نے کہا کہ وزارت اپنی ثقافتی جڑوں کو مضبوط بنانے اور سیاحت کے شعبے کو فروغ دینے کے لئے سرمایہ کاری کرکے وزیر اعظم کے ’’ نیو انڈیا‘‘ کے وژن کو پورا کرنے کے لئے کام کرے گی۔
جناب جی کشن ریڈی سکندرآباد پارلیمانی حلقہ، تلنگانہ سے 2019 میں رکن پارلیمنٹ کے طور پر 17 ویں لوک سبھا کے لئے منتخب ہوئے تھے۔
جناب ریڈی نے بچوں کے دل کے امراض کے لئے اپنے کام جیسے متعدد انوکھے اقدامات کی رہنمائی کی جو ایک تحریک بن گئی اور یونیسف  کے ذریعہ آندھرا پردیش قانون ساز اسمبلی میں انھیں بچوں سے بہترین دوستانہ تعلقات رکھنے والے قانون ساز کا ایوارڈ ملا۔ انہوں نے دہشت گردی کے خلاف مہم بھی شروع کی اور نئی دہلی میں دہشت گردی کے خلاف بین الاقوامییوتھ کانفرنس  کا انعقاد کیا جس میں 54 سے زیادہ ممالک کے 193 سے زیادہ نمائندوں نے شرکت کی۔ انہوں نے "سیما تحفظ جاگرن یاترا اور '' تلنگانہ پوریویاترا '' بھی کرایا۔
جناب ریڈی کو میری لینڈ انڈیا بزنس راؤنڈ ٹیبل ، امریکہ کے ذریعے سال 2009 میںیوتھ لیڈرشپ ایوارڈ سے بھی نوازا جا چکا ہے اور بلغاریہ کے صوفیہ میں عالمی امن کے لئے کردار ادا کرنے پر انھوں نے یونین آف بلغاریائی کمانڈوز سے میڈل حاصل کیا تھا۔
جناب جی کشن ریڈی جنہیں لوگ بڑے پیار اوراحترام سے ’کرشننّا‘ کے نام سے پکارتے ہیں، سراسر عزم اورمحنت کے ذریعے حاصل کرنے والے شخص کی ایک زندہ مثال ہیں۔ انہوں نےہندوستان کی نمائندگی کرتے ہوئے دنیا بھر کا بڑے پیمانے پر سفر کیا ہے اور متعدد ملکوں میں نوجوانوں کی قیادت کی نمائندگی کی ہے۔ جن ممالک کا انہوں نے سفر کیا ہے اس میں امریکہ ، اسرائیل، چین، نیپال ، فرانس، برطانیہ، کینڈا، مراکش، ملیشیا، بلغاریہ، سنگاپور، مصر، تھائی لینڈ اورہانگ کانگ شامل ہیں۔
جناب شریپد یسونائک وزارت سیاحت میں وزیر مملکت کا عہدہ سنبھالنے سے پہلے وزارت آیوش کے وزیر مملکت  تھے۔ وہ گوا سے لوک سبھا کے پانچ مرتبہ منتخب ہوئے رکن ہیں۔ اس سے پہلے وہ متعدد وزارتوں میں مرکزی وزیر مملکت کی حیثیت اپنی خدمات انجام دے چکے ہیں جن میں صحت وخاندانی بہبود کی وزارت کے وزیر مملکت، سیاحت کے وزیر مملکت  ، ثقافت کے وزیر مملکت  ، دفاع کے وزیر مملکت  شامل ہیں۔ اس کے علاوہ وہ متعدد اہم کمیٹیوں کے ممبر بھی رہ چکے ہیں۔
جناب اجئے بھٹ پیشے سے ایک وکیل ہیں اور وہ قومی سطح پر مختلف اہم کمیٹیوں کے ممبر رہ چکے ہیں۔ ان کاتعلق اتراکھنڈ سے ہے اور وہ نینی تال اودھم سنگھ نگر پارلیمانی حلقے سے 17ویں لوک سبھا کیلئے منتخب ہوئے ہیں۔ انہوں نے بڑے پیمانے پر سفرکیا ہوا ہے اور وہ معاشرتی اور ثقافتی سرگرمیوں میں گہری دلچسپی رکھتے ہیں۔